Carrán do Caspio

O **carrán do Caspio** ou **carrán caspio** (***Hydroprogne caspia***, antes *Sterna caspia*) é unha especie de ave caradriforme da familia dos estérnidos que se encontra en todos os continentes menos o antártico. En Galicia é unha ave accidental. O nome do xénero vén do grego *hydros*, 'auga' e do latín *progne*, 'andoriña'.

## Descrición 
miniatura|esquerda|Adulto con plumaxe de inverno.
Caracterízase polo seu gran tamaño, xa que mide entre 47 e 54&nbsp;cm e ten unha envergadura alar de 130–145&nbsp;cm, cun peso de 574 a 782&nbsp;g,

## Taxonomía 
Anteriormente estaba clasificada dentro do numeroso xénero *Sterna* pero na actualidade está incluída no seu propio xénero, *Hydroprogne*.

A especie foi descrita por primeira vez arrededor de 1770 por Peter Simon Pallas e Ivan Ivanovitch Lepechin, independentemente. Pallas deulle o nome científico de *Sterna caspia* porque a encontrou no mar Caspio, mentres que Lepechin deulle un nome onomatopeico *Hydroprogne tschegrava*. Terminou adoptándose o nome binomial de *Sterna caspia* que se utilizou durante máis de dous séculos, ata que se determinou que debía separarse nun xénero propio, polo que desde 2005 o seu nome é *Hydroprogne caspia*. Os seus hábitats reprodutores son os grandes lagos e as costas oceánicas de Norteamérica (incluídos os Grandes Lagos), Europa (principalmente arredor do Báltico e o mar Negro), Asia, África e Australasia (Australia e Nova Zelandia). As poboacións americanas migran cara ao sur ata as costas do Caribe e o norte de Suramérica. As poboacións europeas e asiáticas tamén migran ao remataren a tempada de cría para pasaren o inverno nas zonas tropicais de África e Asia. As poboacións africanas e de Australasia son sedentarias ou desprázanse a curtas distancias.
miniatura|esquerda|Carrán do caspio en busca de alimento.
O carrán do Caspio é unha das especies ás que se aplica o *Acordo sobre a Cconservación das Aves Acuáticas Migratorias Africano-eurasiático* (AEWA).

## Comportamento 
### Alimentación 
Aliméntase principalmente de peixe, que atrapa mergullándose na auga tras pairar estática por riba para localizar a súa presa e lanzarse en picado sobre ela. Ocasionalmente tamén come insectos grandes, ovos e polos doutras aves e algún roedor. Pode voar máis de 60&nbsp;km desde a súa colonia de cría para conseguir peixe. A miúdo pesca en lagos de auga doce ademais de no mar.
miniatura|Adulto protexendo os seus polos.

### Reprodución 
miniatura|Ovo de *Hydroprogne caspia*
Cría en primavera e verán, xeralmente entre maio e xuño. Pon dun a tres ovos de cor verde azulada clara salferidos de numerosas pintas pardas, nun niño que non é máis que un oco superficial no chan de area ou grava. Aniña en colonias que poden ser exclusivas da súa especie ou xunto a outros carráns e gaivotas. A incubación dura de 26 a 28&nbsp;días. Os polos teñen un padrón de cor variable que vai desde o crema claro ao pardo cincento; esta variación pode axudar a que os adultos recoñezan os seus propios fillos cando volven á colonia das súas incursións de pesca. Os polos emplumen entre os 35 e 45 días de vida.

## Notas 
## Véxase tamén 
### Bibliografía 
* 

### Ligazóns externas 
* Ficha, fotos e vídeos  en Internet Bird Collection.